किश ब‘रें थमां अजै के मोहब्बत दे इजहार दे इस खास दिन उप्पर सियासत हावी होन लगी पेदी ऐ पर किश युवा न ते विरोध करने आह्‌लें थमां डरदे न ते न गै समर्थन करने आह्‌लें दे झांसे च न। उंदा आक्खना ऐ जे प्यार दे इजहार आस्तै इक दिन दे इंतजार दी जरूरत गे केह् ऐ? जेल्लै बी तुस मोहब्बत दे एहसास कन्नै भरोचे होवै, ओह्‌दा उस्सै बेल्लै इजहार करी देओ। प्यार गी न ते बाजार दी चीजें दी लोड़ ऐ ते न गै ओह् अपने इजहार आस्तै कुसै वस्तु दा मोहताज़ ऐ। ओह् ते अक्खिएं दा खेड्ढ ऐ जेह्‌ड़ा दिल च उतरिऐ तुसें’ गी इक अनजानी अनुभूति कन्नै भरी दिंदा ऐ।